als_Latn dik_Latn sag_Latn
Nënkryetari i LSI, Luan Rama, iu është përgjigjur komenteve në lidhje me listat e kandidatëve për deputetë në zgjedhjet parlamentare, ku ai renditet i 5 në listën e Tiranës.
Duke iu përgjigj atyre që thanë se me hyrjen e PD në zgjedhje, Luan Rama rrezikon hyrjen në Parlament, ky i fundit sqaron se nuk është i fundit, por në mes të listës.
Më tej, ai shton se është momenti i ndryshimit të epokave dhe vetëm LSI jua ofron shansin për t’u bërë protagonistë të këtij ndryshimi.
“Duke marrë shkas nga një koment sipas të cilit “me hyrjen e PD-së në zgjedhje rrezikohet hyrja ne parlament e nenkryetarit te LSI-së”, e gjej të udhës ti qetësoj të gjithë se unë që jam i pesti në renditjen e listës së kandidatëve për deputetë të LSI-së në qarkun e Tiranës nuk jam ne fund, por jam në mes të listës së deputetëve që do të perfaqësojnë LSI-në e qarkut te Tiranës në Kuvendin e ri të Shqipërisë. Eshtë momenti i ndryshimit të epokave dhe vetëm LSI jua ofron të gjithëve shansin për të t’u bërë protagonistë të këtij ndryshimi, për të dërguar në arkivin e pluralizmit politik ata që rotacionin e pushtetit e kanë shndërruar në rotacion krize e konflikti”, shkruan Rama./CityNews
als_Latn als_Latn als_Latn als_Latn